محمد بن سالم بن حفیظ

**محمد بن سالم بن حفیظ ([[1332ھ]] – بعد [[1392ھ]])** ایک عالمِ دین ، فقیہ اور داعی تھے۔ آپ تریم میں فتویٰ اور وعظ کے اہم رجال میں شمار ہوتے تھے۔ تعلیم و تدریس کے ساتھ آپ کو خاص دلچسپی تھی اور مختلف علاقوں اور ممالک سے طالبِ علم آپ سے کسبِ علم کے لیے آتے تھے۔ دعوت و ارشاد کے لیے آپ نے کئی سفر کیے اور مسلمانوں کو نفع پہنچایا۔ ۔

لوگوں کے مسائل اور تنازعات کے حل کے لیے آپ مرجع کی حیثیت رکھتے تھے اور دور دراز علاقوں سے لوگ اس مقصد کے لیے آپ کے پاس آتے تھے۔ آپ ادب و شعر سے بھی شغف رکھتے تھے اور ایک ضخیم دیوان کے مالک تھے جس میں نعتیہ، وعظیہ، سماجی، تہنیتی، مدح اور مرثیہ نظموں کا بڑا ذخیرہ ملتا ہے۔
## نسب
محمد بن سالم بن حفیظ بن عبد اللہ بن ابوبکر بن عیدروس بن عمر بن عیدروس بن عمر بن ابوبکر بن عیدروس بن حسین بن شیخ ابو بکر بن سالم بن عبد اللہ بن عبد الرحمن بن عبد اللہ بن عبد الرحمن السقاف بن محمد مولیٰ الدویلہ بن علی بن علوی غیور بن فقیہ مقدم محمد بن علی بن محمد صاحبِ مُرْباط بن علی خالع قسم بن علوی بن محمد بن علوی بن عبید اللہ بن احمد المہاجر بن عیسیٰ بن محمد نقیب بن علی العریضی بن جعفر صادق بن محمد الباقر بن علی زین العابدین بن حسین بن علی بن ابو طالب اور علی کی زوجہ فاطمہ بنت محمد تھیں۔

یوں محمد بن سالم بن حفیظ نسباً رسولِ محمد تک سنتیسویں پشت میں جا کر پہنچتے ہیں۔
### پیدائش اور ابتدائی زندگی
آپ کی پیدائش 1332ھ کے لگ بھگ مشطہ نامی گاؤں میں ہوئی، جو آپ کے والد کے علاقے کے طور پر مشہور ہے۔ آپ کی والدہ نور بنت علی بن عبد الرحمن مشہور تھیں۔ آپ نے ابتدائی تربیت اپنے والد کے زیرِ سایہ حاصل کی۔ کمسنی میں آپ اکثر تریم آتے جاتے رہے اور اپنی والدہ کے والد علی المشہور کی زندگی کے تقریباً بارہ سال آپ نے پائے۔ شباب کو پہنچنے کے بعد آپ رباط تریم میں داخل ہوئے اور وہاں کے اساتذہ سے تعلیم حاصل کی۔
### اساتذہ
آپ نے ابتدائی علوم اپنے والد سالم بن حفیظ سے حاصل کیے اور پھر اپنے زمانے کے ممتاز علما سے اکتساب کیا،
جن میں نمایاں نام یہ ہیں:

علی بن عبد الرحمن المشہور

عبد اللہ بن عمر شاطری

علوی بن عبد اللہ بن شہاب

حامد بن محمد سری

علی بن زین الہادی

احمد بن عمر شاطری

عبد اللہ بن عيدروس

حسن بن محمد بلفقيہ

عمر بن احمد سمیط

محمد بن عوض بافضل

مصطفی بن احمد المحضار

علوی بن عباس مالکی

محمد العربی التبانی

محمد امین کتبی

حسن بن محمد مشاط
وغیرہ۔

### تلامذہ
تعلیم و دعوت میں آپ کی محنت سے کئی ممتاز شاگرد پیدا ہوئے، ان میں شامل ہیں:

علی مشہور بن محمد بن حفیظ (آپ کے فرزند)

عمر بن محمد بن حفیظ

عبد القادر بن عبد الرحمن جنید

محمد بن علی خطيب

محمد بن علوی مالکی
وغیرہ۔
### علمی خدمات
آپ طویل مدت تک رباط تریم میں مدرس رہے۔
آپ نے:
مدرسہ اخوت و معاونت
مدرسہ الکاف
میں بھی تدریس کی۔ آپ اپنے گھر اور بعض مساجد میں بھی دروس دیتے تھے۔ ہر ہفتے تریم کے نواح میں دعوت و نصیحت کے لیے جاتے۔ ہر سال ماہِ رجب میں صحیح بخاری کی قراءت کرتے اور اختتام پر عظیم اجتماع کا اہتمام کیا جاتا تھا۔ آپ تریم کے شرعی قضائی مجلس اور مجلسِ افتاء کے رکن رہے اور پھر صدرِ افتاء مقرر ہوئے۔

1368ھ میں آپ نے حج کیا اور حرمین کے علما سے ملاقات و حصولِ اجازت کیا۔
بعد ازاں آپ نے مشرقی افریقہ (کینیا، زنجبار، تنزانیا)، ہندوستان اور پاکستان کا سفر کیا اور وہاں سے بھی اجازتیں لیں اور دیں۔
### تصانیف
آپ کی کئی تصنیفات ہیں، بعض مطبوع اور بعض مخطوط۔ نمایاں کتب:

تکملة زبدة الحدیث فی فقہ المواریث

المفتاح لباب النکاح

النقول الصحاح

التذکرة الحضرمية

الفوائد الثمينة

دروس التوحید

الوسيلة للوقاية من مضلات الفتن

نفحة وردیة

دليل المسلم

نفح الطيب العاطري

رحلة الحبيب مصطفى المحضار

دیوانِ شعر

الفتاوى الكبرى

### اولاد
آپ کے گیارہ صاحبزادے اور صاحبزادیاں تھیں۔ بیٹوں کے نام:
علی المشہور

احمد العطاس

عبد اللہ

سالم

عمر

## حوالہ جات

* 

## بیرونی روابط
* محمد بن سالم بن حفيظ بن أبي بكر بن سالم - معجم البابطين لشعراء العربية في القرنين التاسع عشر والعشرين.

زمرہ:1914ء کی پیدائشیں
زمرہ:یمنی سنی علماء اسلام
زمرہ:اغوا شدہ یمنی شخصیات
زمرہ:یمنی مصنفین
زمرہ:یمنی صوفیاء
زمرہ:شافعی فقہا
زمرہ:حضرمی شخصیات
زمرہ:اشاعرہ
زمرہ:آل باعلوی
زمرہ:ویکی ڈیٹا والے صفحات
زمرہ:والد ویکی ڈیٹا سے ماخوذ
زمرہ:1332ھ کی پیدائشیں
زمرہ:1392ھ کی وفیات